Държавен вестник, бр. 102, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  102
Главна дирекция „Стратегическо плани­
ране на регионалното развитие и адми­
нистративно-териториално устройство“
34
дирекция „Търговски дружества и дър­
жавни предприятия“
11
дирекция „Държавна собственост“
13
дирекция „Концесии“
15
дирекция „Устройство на територията и 
национална експертиза“
16
дирекция „Технически правила и норми“
13
дирекция „Водоснабдяване и канализация“
25
дирекция „Благоустройство и геозащита“ 
12
дирекция „Жилищна политика“
18
8724
ПОСТАНОВЛЕНИЕ № 389
ОТ 10 ДЕКЕМВРИ 2014 Г.
за определяне на ликвидационна комисия за 
извършване на ликвидацията на закритото 
Министерство на инвестиционното проек­
тиране
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Ликвидационната комисия за 
извършване на ликвидацията на закритото 
Министерство на инвестиционното проек­
тиране е в състав, определен със заповед на 
министър-председателя.
(2) Председател на комисията е главният 
секретар на Министерството на регионалното 
развитие и благоустройството.
Чл. 2. (1) Комисията по чл. 1 в едномесечен 
срок от влизането на постановлението в сила: 
1. да уреди въпросите, свързани с иму­
ществото, правата и задълженията на ми­
нистерството, и да изготви начален и краен 
ликвидационен баланс;
2. да изготви протоколи-описи на имотите и 
движимите вещи, предоставени за управление 
на закритото министерство;
3. да предаде архива на министерството 
съгласно Закона за Националния архивен фонд; 
4. да закрие ползваните от министерството 
банкови сметки;
5. да оформи счетоводните документи, свър­
зани с разходите на закритото министерство;
6. да извърши и други необходими дейности, 
свързани с ликвидацията.
(2) Председателят на комисията:
1. представлява комисията по време на 
ликвидацията и оформя всички документи, 
свързани с нейното извършване;
2. упражнява правата на орган по назна­
чаването по смисъла на Закона за държавния 
служител, съответно на работодател по сми­
съла на Кодекса на труда, по отношение на 
служителите в закритото Министерство на 
инвестиционното проектиране;
3. може да сключва договори с външни 
експерти, когато това се налага в изпълнение 
на функциите на комисията.
(3) Комисията представя заключителен док­
лад и отчет за работата си на министъра на 
регионалното развитие и благоустройството.
Чл. 3. Служебните и трудовите правоотно­
шения със служителите от закритото Минис­
терство на инвестиционното проектиране се 
уреждат при условията и по реда на чл. 106, 
ал. 1, т. 1 от Закона за държавния служител, 
съответно чл. 328, ал. 1, т. 1 от Кодекса на 
труда. До приключване на ликвидацията 
служителите могат да преминат в друга адми­
нистрация при условията и по реда на чл. 81а 
от Закона за държавния служител.
Чл. 4. Ведомостите на закритото минис­
терство се предават за съхранение в Ми­
нистерството на регионалното развитие и 
благоустройството.
Чл. 5. Имотите – държавна собственост, и 
движимите вещи на закритото Министерство 
на инвестиционното проектиране се ползват 
от Министерството на регионалното развитие 
и благоустройството за изпълнение на функ­
циите на министерството до предоставянето 
им при условията и по реда на Закона за 
държавната собственост. 
Чл. 6. Всички открити от министъра на 
инвестиционното проектиране и непрекратени 
към момента на влизане в сила на постанов­
лението процедури по Закона за обществе­
ните поръчки се довършват от министъра на 
регионалното развитие и благоустройството. 
Чл. 7. (1) Разходите по ликвидацията, 
включително за обезщетенията по Закона за 
държавния служител и Кодекса на труда, са 
за сметка на утвърдените разходи по бюдже­
та на Министерството на инвестиционното 
проектиране за 2014 г.
(2) Разходите по ликвидацията и дължимите 
обезщетения по чл. 222, ал. 1 от Кодекса на 
труда и по чл. 106, ал. 2 от Закона за държавния 
служител на служителите от закритото Ми­
нистерство на инвестиционното проектиране, 
чиито трудови или служебни правоотношения 
са прекратени, се изплащат чрез бюджета на 
Министерството на регионалното развитие и 
благоустройството след одобряване от пред­
седателя на ликвидационната комисия.
Преходни и заключителни разпоредби
§ 1. Постановлението влиза в сила от деня 
на обнародването му в „Държавен вестник“.
§ 2. Постановлението се приема във връзка 
с Решение на Народното събрание от 7 но­
ември 2014 г. за приемане структурата на 
Министерския съвет на Република България 
(ДВ, бр. 93 от 2014 г.).
Министър-председател: 
Бойко Борисов
За главен секретар на Министерския съвет: 
Веселин Даков
8725